Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1359

i) amennyiben egy átalakítás biztonsági rendszer kikapcsolásával, vagy az üzemeltetési korlátoktól és feltételektõl eltérõ állapot létrehozásával jár, igazolni kell, hogy a lehetséges következmények biztonságos kezelésére az Engedélyes felkészült. 2.112. Az 1. kategóriába sorolt átalakítások,a referenciával nem rendelkezõ mûszaki megoldások, továbbá a kutatóreaktor üzemanyagának kezelésében bekövetkezõ változtatások engedélyeztetése esetén az elvi átalakítási engedély kérelemhez független szakértõi véleményt kell mellékelni a megalapozó dokumentáció felülvizsgálatáról és értékelésérõl. A kérelemhez abban az esetben is mellékelni kell a független szakértõi véleményt, ha a hibás tervezés, vagy megvalósítás a személyzet vagy a lakosság sugárterhelésének számottevõ növekedését eredményezheti. 2.1.5.3.2. Átalakításokhoz szükséges rendszerelemek gyártása és beszerzése 2.113. Az engedély hatályára, érvényességére és a kérelem tartalmára a 2.1.4.2. és a 2.1.4.3. fejezetekben leírtak érvényesek. 2.114. A gyártási és/vagy beszerzési engedélykérelem benyújtásának elõfeltétele az átalakításra vonatkozó jogerõs elvi átalakítási engedély megléte, vagy annak egyidejû megkérése. 2.1.5.3.3. Átalakítással kapcsolatos rendszerelem szerelési engedélye 2.115. Az engedély hatályára, érvényességére és a kérelem tartalmára az 2.1.4.5. fejezetben leírtak érvényesek. 2.116. A szerelési engedélykérelem benyújtásának elõfeltétele az átalakításra vonatkozó jogerõs elvi átalakítási engedély megléte, vagy annak egyidejû megkérése. 2.1.5.3.4. Átalakítási engedély 2.117. Az engedély a jogszabályokban elõírt egyéb engedélyek megléte és az engedélyben rögzített feltételek teljesülése esetén feljogosít

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes